Dve pravili spletnega spoznavanja

»Ne glej na zunanjost, ampak na tisto, kar je znotraj« – to je moj predstavitveni stavek.

Pa tudi, da ne iščem avantur. Po navadi, ko zagledam dekle, ki me zainteresira, tale stavek: »Oprosti, ker motim, ampak sem opazil, da sva v podobni situaciji, se mi pa dopadeš in ne bi bilo slabo te spoznati.«

»Zakaj nimam več odziva pri spoznavanju na spletu?« – piše Andrej.

Se najdeš v tem?

Stavki so čisto super. Povedo, da si prijetna oseba.

Kaj naredijo tisti, ki jih berejo? Kliknejo »DELETE« (je napisal Andrej).

Boli. Vem. Izgubiš voljo. Nehaš verjeti, da je dobro biti »prijeten« in da si takih nasprotni spol želi!

Ker v resnici si prijeten človek. In ljudje si želimo prijetnih ljudi – za človeka, s katerim bomo v zvezi! Kje je torej problem in predvsem – kako ga rešiti? Se ga sploh da?

O, ja! Pa še kako! Če le poznaš nekaj trikcev in pravil spletnega spoznavanja, ki te jih večinoma nihče ne uči. Ker koraki temeljijo na psihologiji čisto drugega življenjskega področja, ampak …

PRVO PRAVILO SPLETNEGA SPOZNAVANJA

To je spoznavanje. Prvo pravilo, ki si ga zapomni pri spoznavanju, še posebej spletnem:

– spoznavaš popolne tujce.

Predstavljaj si prizor: pozvoni pri vratih. Vprašaš, kdo je. Zaslišiš prijeten glas, ki pravi, da ima nekaj zate in pravi, da ga/jo spustiš naprej. Kaj narediš?

Večina človeka NE BI spustila naprej.

Seveda ne – to je TUJEC. Lahko je še tako prijeten, ampak – vrata v tvoj dom so mu zaprta!

Enako deluje spoznavanje na spletu. Zato predstavitev, v kateri te oseba, ki išče partnerja, vidi samo kot prijetnega fanta/ dekle, NE prinese odziva.

DRUGO PRAVILO SPLETNEGA SPOZNAVANJA

Predstavi se tako, da bo oseba na drugi strani TAKOJ:

v svojih mislih videla, kakšno bo NJENO življenje s teboj,

jasno razumela, ali imata kaj skupnega,

začutila, da se ZARES zanimaš zanjo.